ai4bharat/Pralekha huggingface dataset:
مواصلات اور اطلاعاتی ٹیکنالوجی کی وزارت
بی ایس این ایل نے ٹیلی کام کنسلٹینٹس انڈیا لمیٹڈ کو کیپٹو نان پبلک نیٹ ورک فراہم کار کے طور پر پینل میں شامل کیا
ٹیلی کمیونی کیشنس کنسلٹینٹس انڈیا لمیٹڈ  نے انٹرپرائز صارفین کو کیپٹو نان پبلک نیٹ ورک  خدمات فراہم کرانے کے لیے حکومت کے ذریعہ چلائے جانے والے بھارت سنچار نگم لمیٹڈ  کے ساتھ معاہدہ کیا ہے۔
ٹی سی آئی ایل کے پاس موبائل تکنالوجی کا وسیع تجربہ ہے۔ ایک ماسٹر سسٹم انٹی گریٹر کے طور پر وہ صنعتوں سے وابستہ صارفین کو ایک مضبوط، ایک سرے سے دوسرے تک پرائیویٹ 5جی نیٹ ورک حل فراہم کرے گا۔ 5جی کی جدید تکنالوجی محفوظ، ازحد قابل اعتماد، کم تاخیر والی اور اونچی بہاؤ والی مواصلات فراہم کرکے بڑی سطح پر صنعتی آٹومیشن کو اہل بنائے گی۔
حکومت ہند 4/5جی نیٹ ورکس کے لیے دیسی ذیلی نظام کی ترقی میں متعدد پہل قدمیوں کو مدد فراہم کر رہی ہے، لیکن ان کے کامیاب ہونے اور مارکیٹ میں جذب ہونے کے لیے، انہیں تجارتی طور پر قابل استعمال حل میں ضم کرنے کی ضرورت ہوگی جو صارف کی ضرورتوں کو پورا کرتے ہوں۔ٹی سی آئی ایل اس امر کو یقینی بنائے گا کہ سی این پی این نیٹ ورکس میں ایم این سی مصنوعات کے ساتھ دیسی مصنوعات کا بہترین استعمال کیا جائے۔
اس کمپنی کا مقصد مرکزی حکومت/ ریاستی حکومت/ پی ایس یو عمارتوں، صنعتوں، کانوں، تیل صاف کرنے والے کارخانوں اور ہوائی اڈوں پر نجی 5 جی خدمات فراہم کرانا ہے۔
وزارت دفاع
رکشا منتری جناب راجناتھ سنگھ اور روس کے وزیر دفاع جناب سرگئی شوئیگو کے درمیان ٹیلی فونی بات چیت
رکشا منتری جناب راجناتھ سنگھ نے روسی فیڈریشن کے وزیر دفاع جناب سرگئی شوئیگو کی درخواست پر 26 اکتوبر 2022 کو ان کے ساتھ ٹیلی فون پر بات چیت کی۔ ٹیلی فونی بات چیت کے دوران دونوں وزراء نے دوطرفہ دفاعی تعاون کے ساتھ ساتھ یوکرین کی بگڑتی ہوئی صورتحال پر بھی تبادلہ خیال کیا۔ وزیر دفاع شوئیگو نے رکشا منتری کو یوکرین کی بدلتی ہوئی صورتحال سے آگاہ کیا، جس میں ’ڈرٹی بم‘ کے استعمال کے ذریعے ممکنہ اشتعال انگیزی کے بارے میں ان کے خدشات بھی شامل تھے۔
جناب راجناتھ سنگھ نے تنازع کے جلد حل کے لیے بات چیت اور سفارت کاری کے راستے پر چلنے کی ضرورت پر ہندوستان کے موقف کو دہرایا۔ انہوں نے کہا کہ جوہری متبادل کا کسی بھی فریق کے ذریعے سہارا نہیں لیا جانا چاہیے کیونکہ جوہری یا ریڈیولاجیکل ہتھیاروں کے استعمال کا امکان انسانیت کے بنیادی اصولوں کے خلاف ہے۔
دونوں وزراء نے ایک دوسرے کے رابطے میں رہنے پر اتفاق کیا۔
صحت اور خاندانی بہبود کی وزارت
کووِڈ19: مفروضات بنام حقائق
بچوں میں عام طور پر کووِڈ۔19 کی علامات ظاہر نہیں ہوتی ہیں اور انہیں شاید ہی کبھی ہسپتال میں بھرتی ہونے کی ضرورت پیش آتی ہے: ڈاکٹر وی کے پال، رکن، نیتی آیوگ
دیگر امراض سے متاثر یا کم قوت مدافعت کے حامل بچوں کے مقابلے میں صحت مند بچے ہسپتال میں بھرتی کیے بغیرمعمولی بیماری کے بعد روبہ صحت ہوگئے ہیں: ڈاکٹر رندیب گلیریا، ڈائرکٹر ایمس، نئی دہلی
2 سے 18 برس کی عمر کے بچوں پر کوویکسین کے تجربے کا عمل شروع ہوگیا ہے: این ٹی اے جی آئی کے کووِڈ کے لئے تیار کیے گئے ورکنگ گروپ کے چیئرپرسن، ڈاکٹر این کے اروڑا
مرکزی وزارت صحت نے ’بچوں  میں کووِڈ۔19 انتظام کاری‘ کے سلسلے میں تفصیلی رہنما خطوط جاری کیے
کووِڈ۔19 وبائی مرض کے خلاف لڑائی میں بھارتی حکومت سب سے آگے رہی ہے۔ وبائی مرض سے لڑنے کی بھارتی حکومت کی پانچ نکاتی حکمت عملی  میں ٹیکہ کاری ایک اہم جزو کی حیثیت رکھتی ہے۔
ملک میں کووِڈ۔19 کی دوسری لہر کے دوران، میڈیا نے آئندہ کسی امکانی نئی لہر کے بچوں پر برعکس اثرات مرتب ہونے کے سلسلے میں متعدد سوالات اٹھائے۔
ماہرین نے کئی پلیٹ فارموں پر ایسے خوف اور خدشات کو خارج کیا ہے۔
نیتی آیوگ کے رکن ، ڈاکٹر وی کے پال نے مرکزی وزارت صحت کے یکم جون 2021 کو کووِڈ۔19 پر منعقدہ میڈیا بریفنگ میں بتایا تھا کہ جو بچے بیمار ہو سکتے ہیں، ان کو مؤثر دیکھ بھال اور علاج فراہم کرانے کے سلسلے میں صحتی بنیادی ڈھانچے کے لحاظ سے مناسب انتظامات کیے جا رہے ہیں۔انہوں نے کہا کہ بچوں میں عام طور پر کووِڈ۔19 کی علامات نظر نہیں آئی ہیں اور انہیں ہسپتال میں بھرتی کرانے کی ضرورت شاذو نادر ہی پیش آتی ہے۔ حالانکہ یہ ممکن ہے کہ بیمار ہونے والے چند فیصد بچوں کو ہسپتال میں بھرتی کرانے کی ضرورت ہو سکتی ہے۔

8 جون 2021 کو کووِڈ۔19 پر منعقدہ ایک میڈیا بریفنگ کے دوران آل انڈیا انسٹی ٹیوٹ آف میڈیکل سائنسز  کے ڈائرکٹر ڈاکٹر رندیپ سنگھ گلیریا نے کہا کہ بھارت یا عالمی سطح پر ایسے کوئی اعداد و شمار موجود نہیں ہیں جن سے پتہ چلتا ہو کہ آئندہ آنے والی کووِڈ کی لہروں سے بچے سخت بیمار ہوجائیں گے۔ اس مسئلے پر مزید وضاحت کرتے ہوئے انہوں نے کہا کہ معمولی علامات والے صحت مند بچے ہسپتال میں بھرتی ہوئے بغیر ٹھیک ہوگئے، وہیں بھارت میں دوسری لہر کے دوران کووِڈ۔19 چھوت کے دوران ہسپتالوں میں جو بچے بھرتی کیے گئےان کو دوسری بیماریاں بھی تھیں یا ان کی قوت مدافعت کمزور تھی۔

قوت مدافعت پر قومی تکنیکی صلاح کار گروپ  کے کووِڈ۔19 پر تشکیل دیے گئے ورکنگ گروپ کے چیئرپرسن ڈاکٹر این کے اروڑا نے 25 جون 2021 کو کہا کہ 2 سے 18 سال کے درمیان کی عمر کے بچوں پر کوویکسین کا تجربہ شروع ہوگیا ہے اور اس کے نتائج اس سال ستمبر سے اکتوبر تک مل جائیں گے۔ انہوں نے کہا کہ بچوں کو مرض لاحق ہو سکتا ہے، تاہم وہ سخت بیمار نہیں ہوں گے۔

کووِڈ۔19 کی بعد میں آنے والی لہروں کے دوران بچوں کی حفاظت اور صحت کے لیے ضروری تیاریوں کو مدنظر رکھتے ہوئے صحت و کنبہ بہبود کی وزارت نے 18 جون، 2021 کو بچوں  میں کووِڈ۔19 کی انتظام کاری کے لئے رہنما خطوط جاری کیے ہیں۔ یہ دستاویز چھوت سے تحفظ اور قابو  سمیت علامات، مختلف معالجوں، نگرانی پر تفصیلی رہنما خطوط، ماسک کے استعمال کے لئے مشورے وغیرہ فراہم کراتا ہے۔

مرکزی وزارت صحت اور مختلف ماہرین نے وائرس کے پھیلاؤ کی چین کو توڑنے کے لئے باقاعدہ طور پر بچوں کے ساتھ ساتھ بالغان کے لئے بھی کووِڈ کے مطابق برتاؤ  پر عمل کرنے کی ضرورت پر زور دیا ہے۔
بندرگاہوں، جہاز رانی اور آبی راستوں کی وزارت
بندرگاہوں، جہاز رانی اور آبی گزر گاہوں کی وزارت کی ’چنتن بیٹھک‘ آج کچھ، گجرات میں اختتام کو پہنچی
’ہمارا وسیع تر مقصد تو ہندوستان کی سمندری شان کو پھرسے حاصل کرنا ہے؛ اس چنتن بیٹھک سے میری ٹائم انڈیا ویژن 2030 کو حتمی شکل دی گئی اور یہ جلد ہی نافذ کئے جانے کے لئے تیار ہے‘: جناب منسکھ منڈاویا
نئی دہلی، 23 جنوری 2021، بندرگاہوں، جہاز رانی اور آبی گزر گاہوں کی وزارت کی سہ روزہ ’چنتن بیٹھک‘ آج اختتام کو پہنچی۔ چنتن بیٹھک کی صدارت بندرگاہوں، جہاز رانی اور آبی گزر گاہوں کے وزیر جناب منسکھ منڈاویا نے کی، جس میں تمام بڑی بندرگاہوں کے چیئر پرسن اور وزارت کے سینئر افسران نے شرکت کی۔ بیٹھک کا انعقاد ٹینٹ سٹی دھوردو، کچھ، گجرات میں 21 جنوری سے 23 جنوری 2021 تک کیا گیا۔
بیٹھک کے مختلف اجلاسوں میں پورے بھارت کے ساحلوں کو کور کرتے ہوئے شہری ٹرانسپورٹیشن کے لئے ساحلی گزر گاہوں کو شناخت کرنے جیسے نئے اقدامات شامل ہیں۔ بیٹھک میں بڑی بندرگاہوں کے بنیادی اور غیر بنیادی اثاثوں کے کارگر استعمال پر غور کیا گیا۔مصنوعی ذہانت، مشین لرننگ، بگ ڈاٹا، جیو فینسنگ، بندرگاہوں میں ڈاٹا سے چلنے والے ٹریفک منیجمنٹ ، آئی او ٹی پر مبنی ٹرک پلے ٹوننگ، جی آئی ایس پر مبنی کارگو ٹریننگ وغیرہ جیسی مختلف ٹکنالوجی پر بھی بندرگاہوں کے کام کاج کو آسان بنانے اور انہیں اسمارٹ بندرگاہوں میں تبدیل کرنے اور میری ٹائم انڈیا ویژن 2030 کے مطابق ’انٹلی جنس پورٹ‘ تیار کرنے پر غور کیا گیا۔
چنتن بیٹھگ میں رو رو اور روپیکش فیری سروسز کےی مجوزہ گھریلو اور بین الاقوامی گزر گاہوں کا جائزہ لیا گیا۔ سی پلین آپریشن کے نئے مجوزہ مقامات کا جائزہ لیتے ہوئے یہ محسوس کیا گیا کہ سی پلینز کی ایکسپریشن آف انٹریسٹ  میں بہت زیادہ دلچسپی کا مظاہر کیا گیا ہے۔
اپنے اختتامی تبصرے میں جناب منسکھ منڈاویا نے کہا کہ ’’ہمارا وسیع تر مقصد تو ہندوستان کی سمندری شان کو پھرسے حاصل کرنا ہے، اس چنتن بیٹھک سے تمام بڑی بندرگاہوں کے درمیان تال میل کو بہتربنایا جائے گا اور وہ مشترکہ مقاصد کے حصول کے کے لئے زیادہ توانائی کے ساتھ کام کرسکیں گی۔چنتن بیٹھک کے آخری دن مجھے خوشی ہے اور میں پرامید ہوں کیونکہ میری ٹائم انڈیا ویژن 2030 کو حتمی شکل دی گئی ہے اور یہ جلد ہی نافذ کئے جانے کے لئے تیار ہے۔تمام بڑی بندرگاہوں کے چیئرمین اور افسران کو میرا مشورہ ہےکہ وہ دنیا کے نقشے پر بھارت کو سمندری لیڈر کا مقام دلانے کےلئے پرامید ہوکر خود سپردگی اور جوش جو جذبے کے ساتھ کام کریں‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-771
(Visitor Counter : 139
وزیراعظم کا دفتر
وزیر اعظم نے نوراتری کے دوران ماں کلراتری کی پوجا ارچنا کی
وزیراعظم جناب نریندر مودی نے نوراتری کے دوران ماں کلراتری کی پوجا ارچنا کی اور سبھی کے لئے ان کے آشیرواد کی دعا کی۔
ایک ٹویٹ میں وزیراعظم نے کہا:
‘‘ ماں کلرا تری سے دعا مانگتا ہوں کہ ساری رکاوٹوں کو دور کرکے وہ ہر کسی کی زندگی میں سکھ، امن وسکون، خوشحالی اور بہترین صحت عطا کرے’’۔
کوئلے کی وزارت
حکومت ہند نے سال 2030 تک 100 ملین ٹن کوئلہ گیسیفیکیشن حاصل کرنے کا ہدف رکھا ہے: کوئلے کی وزارت میں ایڈیشنل سکریٹری
مستقبل کی مانگ کو پورا کرنے کے لیے کوئلہ اور کانکنی کے شعبے میں ٹیکنالوجی کو اپنانا اہم ہے: ایڈیشنل سیکریٹری
کوئلہ کی وزارت نے بجلی، فولاد اور کانکنی کی وزارتوں کے تعاون سے بھونیشور میں قومی معدنیاتی کانگریس کا انعقاد کیا ہے
کوئلہ کی وزارت نے بجلی کی وزارت، اسٹیل کی وزارت اور کانکنی کی وزارت کے تعاون سے آج بھونیشور میں قومی معدنیات کانگریس کا انعقاد کیا۔ ورچوئل طریقے سے کانفریس سے خطاب کرتے ہوئے، کوئلہ کی وزارت میں سکریٹری جناب انل کمار جین نے نیشنل منرل کانگریس کی کامیابی کی تمنا کی اورفریقوں کے غوروخوض کے ذریعہ اہم نتائج حاصل کرنے کی امید ظاہر کی۔
نیشنل منرل کانگریس کو مہمان خصوصی کے طور پر خطاب کرتے ہوئے، کوئلہ کی وزارت کے ایڈیشنل سکریٹری جناب وی کے تیواری نے کہا کہ وزارت نے 2030 تک 100 میٹرک ٹن کوئلہ گیسیفیکیشن کے حصول کے لیے ایک قومی مشن دستاویز تیار کیا ہے۔انہوں نے کہا ’’ کوئلہ گیسیفکیشن مستقبل ہے ، کوئلے کو جلانے کے مقابلے میں کوئلہ گیسیفکیشن کو صاف ستھرامتبادل تصور کیا جاتا ہے۔ گیسیفکیشن کوئلہ کی کیمیکل پراپرٹیزکے استعمال کی سہولت فراہم کرتا ہے۔
جناب تیواری نے کہاکہ تکنیکی ترقی سے کوئلے کے زیادہ مقدار میں حصول ، کان کنی کے کاموں میں آسانی، پیداوار میں اضافہ، زیادہ سیکیورٹی اور لاگت میں مدد مل رہی ہے۔ ‘‘ ایڈیشنل سکریٹری نے کہا ’’ کمپنیوں کو موجودہ اور مستقبل کی ضرورتوں کے مطابق تعاون کرنے کے لیے نئی تکنیکوں کو اپنانے اور ڈیجیٹل بنیادی ڈھانچے کی تعمیر کی ضرورت ہے۔ اس شعبے میں ٹیکنالوجی کے زیادہ سے زیادہ استعمال کو یقینی بنانے کی ضرورت ہے۔‘‘
ایلومینیم سیکٹر میں چیلنجوں کے بارے میں بات کرتے ہوئے جناب تیواری نے کہا کہ بھارت کے پاس اپنی مستقبل کی ضرورتوں کو پورا کرنے کے لیے تقریباً 3,896 ملین ٹن باکسائٹ وسائل کا بڑا ذخیرہ ہے لیکن انہوں نے کہا کہ بھارت کا ذخیرہ اس کے وسائل کا صرف 17 فیصد ہے، جو تقریباً 656 ملین ٹن ہے۔ انہوں نے کہا ’’باکسائٹ کی پیداوار کو فروغ دینے کے لیے ان وسائل کو خصوصی ذخیرے میں بدلنے کی ضرورت ہے ، ہمیں معیاری پروڈکٹ بنانے کے لئے اسکریپ کا استعمال کرنے کی اسکیم کے ساتھ آنے کی بھی ضرورت ہے۔‘‘
ایڈیشنل سکریٹری نے کوئلے سے ہائیڈروجن کے خاکہ کے بارے میں بات کی۔ انہوں نے کہا کہ بھارت کی ہائیڈروجن کی مانگ سال 2030 تک بڑھ کر 11.7 ملین ٹن تک سالانہ ہونے کا امکان ہے جو اس وقت 6.7 ملین ٹن سالانہ ہے۔ انہوں نے کہا ، ’’ریفائنری اور فرٹیلائز پلانٹس اب ہائیڈروجن کے سب سے بڑے صارف ہیں، جو قدرتی گیس سے پیدا کیے جارہے ہیں ۔ کوئلہ گیسیفیکیشن کے دوران ہونے والے عمل میں کوئلے کے توسط سے اس کی پیداوار کی جاسکتی ہے۔‘‘
جناب تیواری نے کہا کہ اس طرح کی کانفرنس سبھی شعبوں میں غور و خوض اور اصلاحات کا موقع فراہم کرتی ہیں۔ انہوں نے کہا ، ’’ ہم نے اس شعبے کی کاروباری شکل دینی شروع کردی ہے اور اس کے نتائج سامنے آ رہے ہیں۔ دوہری منظوری ہٹا دی گئی ہے۔ کان کے الاٹمنٹ کے عمل کو آن لائن کردیا گیا ہے اور گیسیفیکیشن کی حوصلہ افزائی کی گئی ہے۔ ہم اس شعبے کو پوری طرح سے حمایت دینے کے لئے قدم اٹھا رہے ہیں۔‘‘
عالمی کانکنی کانگریس کی بھارتی قومی کمیٹی کے ذریعہ منعقد نیشنل منرل کانگریس میں آج 20 ماہم کمپنیوں کے صنعتی ماہرین نے حصہ لیا ۔ ایلومینیم اور فولاد کے شعبے میں چیلنجوں، کوئلہ گیسیفیکیشن اور کاربن سے ہائیڈروجن کےموضوع پر تبادلہ خیال ہوا ہے۔ سنیچر کو مندوبین انگول میں جے ایس پی ایل کے کوئلہ گیسیفیکیشن پلانٹ کا دورہ کریں گے۔
نائب صدر جمہوریہ ہند کا سکریٹریٹ
صحت کی دیکھ بھال صرف بیماری کی عدم موجودگی نہیں ہے؛ جسمانی، ذہنی اور روحانی تندرستی کو شامل کرکے ، صحت کے بارے میں جامع نظریہ اپنائیں: نائب صدر جمہوریہ
مرکز اور ریاستوں کو صحت انڈیکس کو مزید بہتر بنانے کے لیے ٹیم ا نڈیا جذبے سے کام کرنا چاہیے: نائب صدر جمہوریہ
نائب صدر جمہوریہ نے شہری اور دیہی علاقوں کے درمیان صحت کے بنیادی ڈھانچے میں فرق کو ختم کرنے پر زور دیا
انھوں نے صحت کے ماہرین اور سرکردہ نوجوانوں پر زور دیا کہ وہ صحتمند طرز زندگی کے بارے میں آگاہی پھیلائیں
نوجوانوں کو اس بات کا خیال رکھنا چاہیے کہ وہ ڈیجیٹل آلات کے عادی نہ بنیں
نئی دہلی،3 اکتوبر2021: نائب صدر جمہوریہ جناب ایم وینکیا نائیڈو نے آج کہا کہ صحت دیکھ بھال صرف بیماری کی عدم موجودگی نہیں ہے ۔ انھوں نے صحت کے بارے میں ایک جامع نقطہ نظر اپنانے پر زور دیا جس میں جسمانی، ذہنی اور روحانی تندرستی شامل ہے اور جوکسی بھی فرد کو اپنی پوری صلاحیتوں کے حصول کا اختیار دیتا ہے۔
این ڈی ٹی وی کے’بنے گا سواستھ انڈیا‘کے تازہ ترین ایڈیشن کے لیے ایک ویڈیو پیغام میں نائب صدر جمہوریہ نے کہا کہ صحت کے تئیں یہ جامع نقطہ نظر ’سواستھ بھارت‘ کا مقصد ہے جو بالآخر ’سمپن بھارت‘ یا خوشحال بھارت کی جانب لے جائے گا۔
آزادی کے بعد سے صحت کے انڈیکس میں نمایاں پیشرفت کا ذکر کرتے ہوئے جناب نائیڈو نے مرکز اور ریاستوں پر زور دیا کہ وہ ٹیم انڈیا کے جذبے کے ساتھ مل کر کام کریں تاکہ صحت کے انڈیکس کو مزید بہتر بنایا جاسکے۔ انھوں نے مزید کہا کہ صحت پر عوامی اخراجات میں اضافےکے علاوہ سرکاری- نجی ساجھے داری کے ذریعے صحت کے بنیادی ڈھانچے کو مختلف سطحوں پر مستحکم کرنے کی ضرورت ہے۔
شہری اور دیہی علاقوں کے درمیان صحت کے بنیادی ڈھانچے میں فرق کو ختم کرنے پر زور دیتے ہوئے انھوں نے کہا کہ ’’دیہی علاقوں میں علاقائی نگہ داشت متعارف کراتے ہوئے یہ ناگزیر ہے کہ ہم صحت کے بہتر نتائج کے لیے اپنے بنیادی صحت کی دیکھ بھال کے نظام کو مضبوط بنائیں‘‘۔ انھوں نے حکومت کی فلیگ شپ اسکیم ’آیوشمان بھارت‘ کی ستائش کی اور کہا کہ اس سے لاکھوں غریب خاندانوں کو صحت کی یقین دہانی حاصل ہوئی ہے۔
ہندوستان میں بڑھتے ہوئے غیر ترسیلی امراض کے پریشان کن رجحان پر اپنی تشویش کا اظہار کرتے ہوئے جناب نائیڈو نے طرز زندگی کی بیماریوں کے بارےمیں لوگوں میں زیادہ سے زیادہ بیداری پیدا کرنے پر زور دیا۔ انھوں نے صحت کے ماہرین اور ثقافتی سرکردہ ہستیوں پر زور دیاکہ وہ اس سلسلے میں پیش قدمی کریں۔
کووڈ وبا کا حوالہ دیتے ہوئے نائب صدر نے تمام فرنٹ لائن ورکر کی غیر معمولی لچک، جرأت اور قربانی کے جذبے کی تعریف کی جس میں ڈاکٹرس اور نیم طبی عملہ، صفائی کارکن، پولیس اور میڈیا کے افراد شامل ہیں جنھوں نے وبائی مرض سے لڑنے اور لوگوں کی خدمت میں اپنی زندگیاں وقف کیں۔ انھوں نے کہا کہ وبائی مرض نے ہمیں یہ بھی یاد دلایا ہے کہ ہماری صحت ہمارے سیارے کی صحت سے پیچیدہ طور پر وابستہ ہوئی ہے اور انسان کو اپنے مفادات کے لیے قدرتی ماحولیاتی نظام میں مداخلت کرنے سے گریز کرنا چاہیے۔ انھوں نے مزید کہا کہ ’ایک صحت، ایک سیارہ، ایک مستقبل‘ آگے کا راستہ ہے۔
اس بات کو واضح کرتے ہوئے کہ ہماری 65 فیصد آبادی 35 سال سے کم عمر افراد کی ہے، انھوں نے نوجوانوں کو باقاعدگی جسمانی سرگرمی جیسے یوگا یا سائیکلنگ اور صحت مند کھانا کھاتے ہوئے صحتمند اور نظم وضبط کی طرز زندگی اپنانے کی تلقین کی۔ انھوں نے نوجوانوں کو مشورہ دیا کہ وہ ڈیجیٹل آلات کی لت سے بچیں۔
صحت اور تندرستی کے اہم مسائل پر عوامی بیداری کو اور بہتر بنانے کے لیے بروقت اور اہم اقدام کے لیے این ڈی ٹی وی کی تعریف کرتے ہوئے جناب نائیڈو نے اس پروگرام کی کامیابی کے لیے نیک خواہشات کا اظہار کیا۔
قانون اور انصاف کی وزارت
قانون اورانصاف کی وزارت کے لیجس لیٹیو یعنی قانون سازی کے مجاز محکمے نے سووچھتا مہم اورزیرالتوا معاملوں کے نمٹارے سے متعلق خصوصی مہم میں شرکت کی
بڑے ریکارڈ س کو ترک کرنے ، کباڑ اور فالتو سامان سے چھٹکارہ حاصل کرنے پرخاص توجہ مرکوز کی گئی تاکہ دفترکی اب تک غیراستعمال والی گنجائشوں کو پھر سے حاصل کرنے ، کام کرنے کی گنجائش حاصل کرنے کی غرض سے صفائی ستھرائی کے اضافی کام اور دیگرپہل قدمیوں پرخصوصی توجہ مرکوز کی گئی
نئی دہلی میں شاستری بھون میں واقع قانون اورانصاف کی وزارت کے لیجس لیٹویعنی قانون سازی کے مجاز محکمے نے 2اکتوبر 2022سے 31اکتوبر 2022تک سووچھتا مہم اور التوامیں پڑے معاملات  کے جلد نمٹارے سے متعلق خصوصی مہم میں حصہ لیا۔ اس مہم کا مقصد التوا میں پڑے معاملات کو کم سے کم کرنا ، سووچھتا کو ادارہ جاتی بنانا ، اندرونی نگرانی کے طریق کارکو مستحکم بنانا ، ریکارڈ کے بندوبست کے بارے میں عہدیداروں کو تربیت فراہم کرنا ، مادّی ریکارڈس کو ڈجیٹل پرمبنی بنانا اورسووچھتا کے لئے طریق کارکی نگرانی کرناتھا۔ ایڈیشنل سکریٹری جناب کے بسوال کو انتظامی اصلاحات اور عوامی شکایات کے محکمے کی رہنما ہدایات کے تحت نوڈل افسر نامزد کیاگیاتھا۔ نوڈل افسر کے رہنما خطوط کے تحت ، مختلف پہل قدمیاں شروع کی گئیں ۔ اس مہم کے دوران ، پرانے ریکارڈس کی چھنٹائی کرنے اوراسے ترک کرنے ، کباڑ اور فالتو سازوسامان سے چھٹکارہ حاصل کرنے اورانھیں ٹھکانے لگانے پرخاص توجہ مرکوز کی گئی ۔ دفترکی اب تک غیراستعمال شدہ گنجائشوں کو پھرسے حاصل کرنے کی غرض سے کام کرنے کی گنجائشوں کے حصول کے لئے وسیع پیمانے پر صفائی ستھرائی کاکام کیاگیا۔
لیجس لیٹویعنی قانون سازی کے مجاز محکمے نے خصوصی مہم 2.0کے تحت تین مقامات یعنی ڈی ونگ راہداری ، لفٹ لابی اورمحکمے کی کینٹین کی نشاندہی کی ہے ۔ ایڈیشنل سکریٹری جناب کے بسوال نے اس معاملے میں دوردرشن نیوز کے لئے اپنے بیانات جاری کئے ہیں ۔ ڈی ڈی نیوز نے سبھی مقامات اورجگہوں کااحاطہ کیاہے ۔ 02 اکتوبر ، 2022کو اس خصوصی مہم کے تحت ، قانون اورانصاف کے عزت مآب وزیرمملکت نے افسران اورعملے کے ارکان کے ساتھ گفتگو کی اورلیجس لیٹو محکمے  کے سبھی سیکشنوں اورکمروں کادورہ کیا۔ جن میں اوایل ونگ اینڈودھی ساہیتہ پرکاشن ، لاء انسٹی ٹیوٹ –بی ڈی روڈ شامل ہیں ۔
لیجس لیٹوسکریٹری ، ایڈیشنل سکریٹری اورجوائنٹ سکریٹری نے سبھی سیکشنوں ، کانفرنس ہال ، اسٹورروم اور راہداریوں کا معائنہ کیا۔
ریکارڈ س کے بندوبست سے متعلق نظام کے تعلق سے ، ایک ڈی اے آرپی جی سرکلر کو عمل درآمد کی غرض سے محکمے کے سبھی دفاتر ، سیکشنوں اور ملحقہ دفاتر کوجاری کیا گیاہے ۔
زیرالتواء حوالہ جات یعنی ریفرینسز ، فائلوں ، ای-فائلوں ، الیکٹرانک اشیاء اور آلات اور خراب حالت میں پڑے آلات اور فرنیچروغیرہ کی نشاندہی ، جائزہ اورانھیں فروغ کرنے اور ان سے چھٹکارہ حاصل کرنے کے سلسلے میں مختلف سرگرمیاں انجام دی گئیں ۔ اس خصوصی مہم 2.0کے دوران ، محکمے نے 100مربع فٹ گنجائش پیداکی ۔
خصوصی مہم 2.0کے تحت کباڑ /غیراستعمال شدہ /متروک اشیاء کی نیلامی /فروخت سے متعلق عمل جلد ہی شروع کیاجائے گا۔
افسران کے کمروں اورسیکشنوں میں گملے رکھے گئے ہیں اورسووچھتامہم 2.0کے تحت سبھی جگہوں کو سینی ٹائز کرنے اور وہاں کی صفائی ستھرائی کے کام کو ترجیحی بنیاد پرانجام دیاجارہاہے ۔ ان سبھی سرگرمیوں کو ٹوئیٹرپرٹوئیٹ کیاگیاہے ۔ اوران ٹوئیٹس کو پی ایم او کے ٹوئیٹراکاؤنٹس اور ڈی اے پی اے آرجی کے ٹیگ کیاگیاہے ۔
نائب صدر جمہوریہ ہند کا سکریٹریٹ
نائب صدر جمہوریہ ہند کو برطانیہ اور جنوبی افریقہ میں پائے گئے نئی قسم کے کووڈ -19 کے بارے میں جانکاری دی گئی
نئی دہلی،24دسمبر ،2020 / سیلیولر اور مولیکیولر بائیولوجی کے مرکز سی سی ایم بی کے ڈائریکٹر ڈاکٹر راکیش مشرا نے آج نائب صدر جمہوریہ ہند جناب ایم وینکیا نائیڈو سے حیدرآباد میں ملاقات کی اور برطانیہ اور جنوبی افریقہ میں حال ہی میں پائے گئے سارس – کوو – 2 کی نئی قسم کے بارے میں جانکاری دی۔
جناب مشرا نے نائب صدر جمہوریہ کو بتایا کہ جو ویکسین تیار کیے جا رہے ہیں ان کا اثر نئے قسم کے وائرس سے کسی طرح کم ہونے کا امکان نہیں ہے۔ اس کے ساتھ ساتھ ایسا بھی کوئی ثبوت نہیں ہے جس سے یہ پتا چلے کہ اس نئی قسم کے اثرات مریضوں پر خراب تر مرتب ہوتے ہوں، اگرچہ یہ قسم زیادہ شدید ہے ۔ وائرس کی اس قسم کے لیے امید ہے کہ یہی حکمت عملی موثر رہے گی۔
نائب صدر جمہوریہ نے بھارت میں اس نئی قسم کے ممکنہ اثرات کے بارے میں جاننا چاہا۔ نیز اُس کام کے بارے میں جانکاری حاصل کی جو سی سی ایم بی نے نوول کورونا وائرس کی مختلف پہلوؤں پر کیا جا رہا ہے۔ سی سی ایم بی کے سینئر پرنسپل سائنسداں ڈاکٹر کے لکشمی راؤ بھی اس موقعے پر موجود تھے۔
ڈاکٹر مشرا نے نائب صدر جمہوریہ کو بتایا کہ یہ جاننے کے لیے تحقیق جاری ہے کہ آیا کورونا کی یہ نئی قسم بھارت میں بھی ہے۔
ڈاکٹر مشرا نے یہ بھی کہا کہ سی سی ایم بی کا خشک سویب کا براہ راست آر ٹی – پی سی آر طریقے کو آئی سی ایم آر کی طرف سے منظوری دی جا چکی ہے۔ اپولو اسپتال جیسے شراکت داروں کے ساتھ اس سے متعلق کٹس بڑے پیمانے پر تیار کی جائیں گی اور اسپائس ہیلتھ کے موبائل ٹیسٹنگ لیبس کے ذریعے عوام کو پہنچا دی جائیں گی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8400
(Visitor Counter : 89
کامرس اور صنعت کی وزارتہ
تجارت اور صنعت کے مرکزی وزیر جناب پیوش گوئل نے ہندوستان کے ساتھ تجارتی اور سرمایہ کاری کے تعلقات کو مضبوط بنانے کے لیے افریقی خطے کے 15 سفیروں کے ساتھ بات چیت کی
ہندوستان اور افریقہ کئی دہائیوں پر محیط دوستی رکھتے ہیں اور مستقبل کا پاور ہاؤس بننے کی صلاحیت رکھتے ہیں: جناب گوئل
تجارت اور صنعت، امور صارفین، خوراک اور عوامی نظام تقسیم اور ٹیکسٹائل کے مرکزی وزیر جناب پیوش گوئل نے کل نئی دہلی میں افریقی خطے کے مختلف ممالک کے پندرہ سفیروں کی میزبانی کی۔ سفیروں کے ساتھ بات چیت کے دوران وزیر موصوف نے کہا کہ ہندوستان اور افریقہ کئی دہائیوں پر محیط دوستی رکھتے ہیں اور مستقبل کا پاور ہاؤس بننے کی صلاحیت رکھتے ہیں۔ اس تقریب کا مقصد قریبی اقتصادی تعاون کو فروغ دینا، تجارتی تعلقات کو بڑھانا اور ہندوستان اور افریقہ کے درمیان تعاون کے شعبوں کو تلاش کرنا تھا۔
جناب پیوش گوئل نے سفیروں کا خیرمقدم کیا اور ہندوستان-افریقہ تعلقات کے اہم اقدار کو اجاگر کیا۔ وزیر موصوف نے افریقہ کو اولین ترجیح بنانے اور پائیدار اور باقاعدہ طریقے سے افریقہ کے ساتھ ہندوستان کی مصروفیت کو گہرا کرنے کے لیے وزیر اعظم جناب نریندر مودی کے عزم پر زور دیا۔ انہوں نے مشنوں کے سربراہان کی یکجہتی کے ساتھ کام کرنے کی حوصلہ افزائی کی اور افریقی اور ہندوستانی برصغیر کی ترقی کے لیے دوستی کا ہاتھ بڑھایا۔
وزیر موصوف نے اس بات کا اعادہ کیا کہ یہ ایک نئی مصروفیت کا آغاز ہے اور اس بات کی تصدیق کی کہ ہندوستان دونوں ممالک کے درمیان تجارت، کامرس، کاروبار، سرمایہ کاری اور مواقع کو بڑھانے کے لیے ایک قابل اعتماد شراکت دار کے طور پر کام کرے گا۔ انہوں نے کہا کہ ہندوستان افریقی ممالک یا مجموعی طور پر افریقہ کے ساتھ دو طرفہ یا انفرادی طور پر ایف ٹی اے مذاکرات کے لیے کھلا ہوا ہے۔
اس تقریب میں الجزائر، بوٹسوانا، مصر، گھانا، جمہوریہ گنی، کینیا، ملاوی، موزمبیق، مراکش، روانڈا، جنوبی افریقہ، تنزانیہ، ٹوگو، یوگنڈا اور زمبابوے جیسے اہم افریقی ممالک کے 15 سفیروں نے شرکت کی۔ اس نے سفارتی نمائندوں کو نتیجہ خیز بات چیت میں مشغول ہونے، دوطرفہ تعلقات کو مضبوط بنانے اور باہمی ترقی اور نموکے لیے نئی شراکت داری قائم کرنے کے لیے ایک منفرد پلیٹ فارم فراہم کیا۔
ہندوستان اور افریقہ کی دیرینہ تاریخی اور مضبوط ثقافتی رشتہ ہے۔ افریقی براعظم اپنی تیزی سے بڑھتی ہوئی آبادی، ابھرتے ہوئے متوسط طبقے اور وافر قدرتی وسائل کے ساتھ ہندوستانی کاروبار کے لیے وسیع مواقع پیش کرتا ہے۔ تجارت اور سرمایہ کاری میں اضافہ کے ذریعے، ہندوستان اور افریقہ دونوں ایک دوسرے کی طاقت اور مہارت سے فائدہ اٹھا سکتے ہیں، جس سے جامع ترقی اور روزگار کی تخلیق کو فروغ دیا جا سکتا ہے۔
اقتصادی پہلوؤں کے علاوہ، اجتماع نے ہندوستان اور افریقہ کے درمیان ثقافتی تبادلوں،عوام سے عوام کے روابط اور اسٹریٹجک تعاون کی اہمیت پر زور دیا۔ اس تقریب نے دونوں خطوں کے بھرپور تنوع اور ورثے کو منانے اور دوستی کے بندھن کو مضبوط کرنے کے لیے ایک پلیٹ فارم کے طور پر کام کیا۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال –386واں دن
بھارت میں ٹیکہ کی مجموعی تعداد 169 تک پہنچ گئی ہے
آج شام 7 بجے تک40لاکھ سے زیادہ ٹیکے لگائے گئے
نئی دلّی ،05 فروری 2022/
بھارت میں کووڈ-19 سے بچاؤ کے لئےٹیکہ کاری کی مجموعی تعداد آج تقریباً 169 کروڑ  تک پہنچ گئی۔ آج شام 7 بجے تک 40 لاکھ سے زیادہ ٹیکے لگائے گئےہیں۔ کووڈ ٹیکہ کاری کے لئے مستفیدین کے شناخت کردہ زمروں کے اہل افراد کو اب تک 1.46 کروڑ سے زیادہ  احتیاطی خوراک دی گئی۔ آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10397611
|
|
دوسری خوراک
|
|
9900374
|
|
احتیاطی خوراک
|
|
3645706
|
|
صف اوّل کے کارکنان
|
|
پہلی خوراک
|
|
18401123
|
|
دوسری خوراک
|
|
17312708
|
|
احتیاطی خوراک
|
|
4675009
|
|
15 تا 18سال کی عمر کے افراد
|
|
پہلی خوراک
|
|
49210081
|
|
|
|
دوسری خوراک
|
|
5578349
|
|
18 تا 44سال کی عمر کے افراد
|
|
پہلی خوراک
|
|
544574950
|
|
دوسری خوراک
|
|
415437996
|
|
45 تا 59سال کی عمر کے افراد
|
|
پہلی خوراک
|
|
200951897
|
|
دوسری خوراک
|
|
173896178
|
|
60سال کی عمر کے افراد
|
|
پہلی خوراک
|
|
125352419
|
|
دوسری خوراک
|
|
108343713
|
|
احتیاطی خوراک
|
|
6377596
|
|
مجموعی طور پر دی گئی پہلی خوراک
|
|
948888081
|
|
مجموعی طور پر دی گئی دوسری خوراک
|
|
730469318
|
|
احتیاطی خوراک
|
|
14698311
|
|
میزان
|
|
1694055710
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
مورخہ:05 فروری 2022 
|
|
طبی کارکنان
|
|
پہلی خوراک
|
|
262
|
|
دوسری خوراک
|
|
4588
|
|
احتیاطی خوراک
|
|
35241
|
|
صف اوّل کے کارکنان
|
|
پہلی خوراک
|
|
496
|
|
دوسری خوراک
|
|
8291
|
|
احتیاطی خوراک
|
|
77303
|
|
15 تا 18سال کی عمر کے افراد
|
|
پہلی خوراک
|
|
343281
|
|
|
|
دوسری خوراک
|
|
962557
|
|
18 تا 44سال کی عمر کے افراد
|
|
پہلی خوراک
|
|
490849
|
|
دوسری خوراک
|
|
1293165
|
|
45 تا 59سال کی عمر کے افراد
|
|
پہلی خوراک
|
|
97432
|
|
دوسری خوراک
|
|
300681
|
|
60سال کی عمر کے افراد
|
|
پہلی خوراک
|
|
70775
|
|
دوسری خوراک
|
|
191885
|
|
احتیاطی خوراک
|
|
181140
|
|
مجموعی طور پر دی گئی پہلی خوراک
|
|
1003095
|
|
مجموعی طور پر دی گئی دوسری خوراک
|
|
2761167
|
|
احتیاطی خوراک
|
|
293684
|
|
میزان
|
|
4057946
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔